Robinsons vigtigste forskningsbidrag har været indenfor [[keynesiansk]] makroøkonomisk konjunkturteori, hvor hun optrådte som en original fortolker af [[John Maynard Keynes|Keynes]]-inspirerede synspunkter, indenfor pris- og konkurrenceteori og indenfor kapital- og [[vækstteori]].<ref name=lex/> Hun var ophavskvinde til begrebet [[monopson]] og grundlagde sammen med [[Edward Chamberlin]] studiet af den vigtige markedsstruktur [[monopolistisk konkurrence]], som navnet antyder en mellemform mellem ren [[monopol]]virksomhed og en idealiseret [[fuldkommen konkurrence]]-situation. I sit hovedværk ''The Accumulation of Capital'' udviklede hun en keynesiansk tankegang for, hvad der betinger udviklingen i [[kapital]]apparatet og den [[økonomisk vækst|økonomiske vækst]] på helt lang sigt, som dog aldrig blev toneangivende. Hun var sammen med [[Piero Sraffa]] hovedpersonerne på den britiske side i den såkaldte [[kapitalkontroversen|kapitalkontrovers]], en berømt intellektuel økonomisk debat i 1960'erne mellem "de to Cambridger", dvs. på den ene side økonomer fra [[University of Cambridge]] i England og på den anden prominente forskere som [[Robert Solow]] og [[Paul Samuelson]] fra [[Massachusetts Institute of Technology]] (MIT), der ligger i bydelen [[Cambridge (Massachusetts)|Cambridge]] i [[Boston]] i USA.
Samfund Organisationer Uddannelsesinstitutioner Universiteter